Na osnovu člana 12 stav 3 Uredbe o Vladi Crne Gore ("Službeni list CG", br. 80/08, 14/17, 28/18, 63/22 i 121/23), Vlada Crne Gore, na sjednici od 3. oktobra 2024. godine, donijela je

ODLUKA

O OBRAZOVANJU INTERRESORNE KOMISIJE ZA SUPROTSTAVLJANJE HIBRIDNIM PRIJETNJAMA

("Službeni list Crne Gore", br. 100/24 od 18.10.2024)

1. Obrazuje se Interresorna komisija za suprotstavljanje hibridnim prijetnjama (u daljem tekstu: Komisija), u sastavu:

1) Dragan Krapović, ministar odbrane, predsjedavajući;

2) Petar Koprivica, državni sekretar u Ministarstvu unutrašnjih poslova, član;

3) Vesko Zindović, glavni policijski inspektor u Specijalnom policijskom odjeljenju, član;

4) Vilson Junčaj, državni sekretar u Ministarstvu ekonomskog razvoja, član;

5) Lazar Otašević, načelnik Službe za informacione tehnologije u Ministarstvu ekonomskog razvoja, član;

6) Todor Goranović, savjetnik predsjednika Vlade Crne Gore za bezbjednost, član;

7) Jelena Vuković, savjetnica u Kabinetu predsjednika Vlade Crne Gore, članica;

8) Maja Dobrović Kirsanov, predstavnica Agencije za nacionalnu bezbjednost, članica;

9) Savo Vučinić, v.d. direktora Direkcije za zaštitu tajnih podataka, član;

10) Goran Gošović, načelnik Odjeljenja za informatičku zaštitu tajnih podataka u Direkciji za zaštitu tajnih podataka, član;

11) Dušan Polović, generalni direktor Direktorata za infrastrukturu, informacionu bezbjednost, digitalizaciju i e-servise u Ministarstvu javne uprave, član;

12) Dušan Krkotić, načelnik Direkcije za informacionu bezbjednost (Vladin CIRT) u Ministarstvu javne uprave, član;

13) Milena Kalezić, v.d. generalne direktorice Generalnog direktorata za NATO i politiku bezbjednosti u Ministarstvu vanjskih poslova, članica;

14) Valentina Knežević Tomić, direktorica Direkcije za NATO u Generalnom direktoratu za NATO i politiku bezbjednosti u Ministarstvu vanjskih poslova, članica;

15) Luka Darmanović, savjetnik u Ministarstvu odbrane, sekretar.

2. Zadaci Komisije su da: koordinira i unapređuje aktivnosti u oblasti suprotstavljanja hibridnim prijetnjama na nacionalnom nivou, koordinira i prati implementaciju preuzetih obaveza i predloženih mjera u skladu sa propisima i strateškim dokumentima usvojenim u ovoj oblasti, vrši analizu i monitoring hibridnih aktivnosti.

3. Komisija može angažovati stručne i obrazovne ustanove i istaknute naučne i stručne radnike/​ce i koristiti međunarodnu stručnu pomoć.

4. Komisija može, u cilju efikasnijeg i kvalitetnijeg obavljanja zadataka, obrazovati stalne i privremene timove.

5. Administrativno-tehničke poslove za potrebe Komisije vrši Ministarstvo odbrane.

6. Komisija o svom radu izvještava Vijeće za nacionalnu bezbjednost.

7. Predsjedavajućem, članovima/​icama i sekretaru Komisije pripada naknada za rad u iznosu od 30% prosječne bruto zarade u Crnoj Gori, u skladu sa Odlukom o kriterijumima za utvrđivanje visine naknade za rad člana radnog tijela ili drugog oblika rada ("Službeni list CG", br. 26/12, 27/13, 44/22 i 78/22).

8. Naknada iz tačke 7 ove odluke isplaćuje se iz budžetskih sredstava organa na čiji predlog su predsjedavajući, član/​ica i sekretar Komisije određeni.

9. Danom stupanja na snagu ove odluke prestaje da važi Odluka o obrazovanju Interresorne komisije za suprotstavljanje hibridnim prijetnjama ("Službeni list CG", broj 49/23).

10. Ova odluka stupa na snagu osmog dana od dana objavljivanja u "Službenom listu Crne Gore".

Broj: 10-040/24-5438

Podgorica, 3. oktobra 2024. godine

Vlada Crne Gore

Predsjednik,

mr Milojko Spajić, s.r.